laion/Wikipedia-Exotic huggingface dataset:
טקס פרסי האקדמיה הבריטית לקולנוע ה-36

טקס פרסי האקדמיה הבריטית לקולנוע ה-36 שמעניקה האקדמיה הבריטית לאמנויות הקולנוע והטלוויזיה, נערך ב-20 במרץ 1983, בו הוענקו פרסים לסרטים הטובים ביותר של שנת 1982. גנדי אי.טי. - חבר מכוכב אחר נעדר האגם המוזהב בן קינגסלי – גנדי ג'ק למון – נעדר הנרי פונדה – האגם המוזהב וורן בייטי – אדומים אלברט פיני – ימים אחרונים של אהבה ג'ק ניקולסון – אדומים אדוארד פוקס – גנדי רושאן סת – גנדי פרנק פינלי – שובו של חייל קתרין הפבורן – האגם המוזהב ג'ניפר קנדל – 36 Chowringhee Lane סיסי ספייסק – נעדר דיאן קיטון – אדומים רוהיני הטאגנדי – גנדי מורין סטייפלטון – אדומים קנדיס ברגן – גנדי ג'יין פונדה – האגם המוזהב ריצ'רד אטנבורו – גנדי סטיבן ספילברג – אי.טי. - חבר מכוכב אחר קוסטה גברס – נעדר מרק ריידל – האגם המוזהב נעדר - קוסטה גברס ודונלד סטיוארט ארץ שכוחת אל טקס פרסי האקדמיה הבריטית לקולנוע ה-36, במסד הנתונים הקולנועיים IMDb (באנגלית)
זובוג'

זובוג' (בהונגרית: Zubogy) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית זובוג' קטנה משמעותית בשנים האחרונות, מ-637 תושבים בשנת 1990 עד 486 תושבים בשנת 2018 (ירידה של כ-23%). בזובוג' חיו מעט יהודים. מדיה וקבצים בנושא זובוג' בוויקישיתוף אתר האינטרנט הרשמי של זובוג' (בהונגרית) (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
כשאבא ואמא בני דודים

כשאבא ואמא בני דודים הוא עמוד פייסבוק ישראלי, המציג לעוקביו תוכן הומוריסטי וסאטירי מרחבי הרשת. העמוד הוקם באוקטובר 2014, ונכון ל-2021 הוא מונה כ-506 אלף עוקבים. התוכן ברובו לועג לאנשים שכתבו או עשו דבר מה מטופש. עמוד הפייסבוק הוקם באוקטובר בשנת 2014 ומפרסם פרסומים מתוך הרשתות החברתיות אשר מציגים את מפרסמיהם בעילגותם. לעיתים מוצג פרסום עילג, ולעיתים מוצגת תגובה עילגת לפוסט שפורסם. העילגות מתבטאת בשיבושי לשון, חוסר הגיון ובורות כללית. המפורסמים בו אינם נגלים לגולשים. הדף, כיום, מציג גם צילומי מסך מן הטלוויזיה בהם אנשים אומרים דברים תמוהים וכן צילומים של מראות משונים שגולשים תיעדו. בעוד שבצילומי המסך מתוך הרשתות החברתיות שם הכותב מחוק, במקרה של ידוען הזיהוי לא יוסתר. ניתן גם למצוא בדף פרסומות עם פרטים של המפרסם שמוצג בקלונו. העמוד דורג ב-2015 כאחד מעשרת דפי הפייסבוק הפופולריים ביותר בישראל על פי העיתון גלובס. עוצב בו לוגו קבוע ותמונת הנושא של העמוד כללה לפרקים ציטוטים מתוך פוסטים נבחרים בעמוד, כגון "מה אתה בא לי בהנדסה" ו"מחשבה עוצרת מציאות". מנהל העמוד, אופיר פנסו, השתתף בפינה קבועה בתוכנית "מועדון ארוחת הבוקר" בהגשת שי גולדשטיין ולאה לב בתחנת הרדיו 103FM. בפינה הציג פוסטים נבחרים שפורסמו מדי שבוע. העמוד פעיל ברשת הפייסבוק, האינסטגרם והיוטיוב. ב-2 בנובמבר 2018 נחסם עמוד הפייסבוק למשך יממה, לאחר שהועלה בו פוסט הלועג לארגון החמאס. כשאבא ואמא בני דודים, ברשת החברתית פייסבוק כשאבא ואמא בני דודים, ברשת החברתית אינסטגרם כשאבא ואמא בני דודים, סרטונים בערוץ היוטיוב אלון סין משה, 'כשאבא ואמא בני דודים' גאים: "יצרנו שפה חדשה", באתר nrg‏, 10 ביולי 2016 103FM - כשאבא ואמא בני דודים, באתר 103fm.maariv.co.il ינון בן שושן, ‏בגלל חמאס – עמוד הפייסבוק "כשאבא ואמא בני דודים" נחסם ל-24 שעות, באתר ‏מאקו‏, 4 בנובמבר 2018
שריר סוגר הלוע העליון

. שריר סוגר הלוע העליון (באנגלית: Superior pharyngeal constrictor muscle) הוא העליון בשלושת שרירי סוגר הלוע, היוצרים את הלוע. ראשיתו של השריר בארבעה מקורות: אונקל הכנפה (Pterygoid hamulus), תפר כנפת הלסת התחתונה, צד הלשון ועצם המכתשים (Alveolar process), מעל לחלקו האחורי של קו הטוחנות ועצם הלשון. הוא נאחז בתפר הלועי (Pharyngeal raphe). תפקידו של השריר לסייע בבליעה. מדיה וקבצים בנושא שריר סוגר הלוע העליון בוויקישיתוף Michael Paks, Superior pharyngeal constrictor muscle | Radiology Reference Article | Radiopaedia.org, Radiopaedia (באנגלית) ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
שרברבות

שרברבות או אינסטלציה הוא שם כולל למקצוע העוסק בזרימת נוזלים מוסדרת בתוך מבנה ולמערכות המיועדות להעברת נוזלים עבור מגוון רחב של שימושים. בעל המקצוע העוסק בשרברבות הוא השרברב. שרברבות משתמשת בצינורות, שסתומים, אביזרי אינסטלציה, ומכשירים אחרים להעביר נוזלים. מערכות חימום וקירור סילוק פסולת ועוד. אספקת מים לשתייה היא בין השימושים הנפוצים ביותר עבור שרברבות. כבר בתקופות קדומות ידעו הרומאים להשתמש בצנרת עשויה מבטון וגם צנרת מעופרת (ומכאן מקור המונח בשפה האנגלית 'פּלאמינג' (Plumbing) לתיאור השרברבות, על שם הצינורות שהיו עשויים עופרת שנקראת בשפה הלטינית Plumbum - פלומבום). בעולם המפותח, תשתיות שרברבות חיוניות לבריאות הציבור ולתברואה. בתרבויות עתיקות (כמו יוון, רומי, פרס, הודו וסין) כבר נעשה שימוש בשרברבות בשירותים ציבוריים, לאספקת מי שתייה ולסילוק שפכים עבור מספר גדול של אנשים. הצנרת הגיעה לשיאה הקדום ברומא העתיקה, שעשתה שימוש נרחב במערכות של אמות מים, ובצינורות עופרת. עם נפילתה של רומא, מערכות אספקת המים ומערכות התברואה חדלו מלהתפתח. החל משנת 1800 בערך החלו רשויות בריאות הציבור לדרוש התקנת מערכות טובות יותר לסילוק פסולת, למניעת מגפות ומחלות. כיום במרבית הערים הגדולות מועברת הפסולת המוצקה למפעלי טיהור שפכים על מנת להפריד ולטהר את המים בטרם יישפכו לים. השימוש בצנרת העשויה עופרת עבור מי שתייה ירד הופסק אחרי מלחמת העולם השנייה, בשל המודעות לסכנות של הרעלת עופרת. בשלב זה, החל להעשות שימוש בצנרת נחושת. סוגים נפוצים של מערכות שרברבות הם: אספקת מים חמים וקרים. מערכות ביוב ומערכות טיהור למים אפורים. ניקוז מי גשמים, מעל פני הקרקע ומתחת לפני הקרקע. צנרת דלק. מערכות הסקה ומערכות להעברת קיטור. ישנם סוגי צינורות רבים מחומרים שונים ובעלי קוטר משתנה בהתאם לצורך, ישנם צינורות העשויים פלדה, נחושת, פלסטיק ופוליוויניל כלוריד (PVC). מדיה וקבצים בנושא שרברבות בוויקישיתוף אינסטלטור, מגרמנית ששאלה מצרפתית: Installateur מן הפועל Installer המילה הפרנקית העתיקה Stal - עמדה, מקום,+ In מלטינית
אווז מגלני

אווז מגלני הקרוי גם אווז הרמה (שם מדעי: Chloephaga picta) הוא מין של ברווז מהסוג ברווז צדפות המצוי בטבע למורדות הרי האנדים שבאמריקה הדרומית. למרות שמו הוא איננו קרוב לאווזים. אווז זה מגיע לאורך 60-72.5 ס"מ ולמשקל 2.7-3.2 ק"ג. הוא בעל נוצות לבנות בראשו, צווארו וחזהו בעוד פלג הגוף התחתון וקצוות הכנפיים שחורים ומתחת הכנפיים מסורטט בשחור. הרגליים גם שחורות ובעלות קרומי שחייה. הנקבות לעומת הזכרים בעלות נוצות חומות-אדומות ובעלות רגליים צהובות. לאווז מקור קטן בצבע ורוד. הוא שוכן בעיקר בערבות עשב וכרי דשא שופעים ליד מים והוא יכול להימצא עד גובה 1,500 מטר. תפוצתו היא בפטגוניה ממרכז צ'ילה וצפון ארגנטינה ודרומה עד לאיי פוקלנד, ג'ורג'יה הדרומית ועוד כמה איים תת-אנטארקטיים. האווז צמחוני וניזון ממיני זרעים, עשבים, עלים וצמחי מים. זהו אווז מונוגמי המקנן על הקרקע בקרבת המים ומגרש באגרסיביות מתחרים. בקן הנקבה מטילה 5–8 ביצים הבוקעות תוך חודש. אווז זה נפוץ יחסית ואיננו מצוי בסכנה גדולה בטבע. מדיה וקבצים בנושא אווז מגלני בוויקישיתוף אווז מגלני, באתר ITIS (באנגלית) אווז מגלני, באתר NCBI (באנגלית) אווז מגלני, באתר Animal Diversity Web (באנגלית) אווז מגלני, בבסיס הנתונים ARKive (באנגלית) אווז מגלני, באתר האנציקלופדיה של החיים (באנגלית) אווז מגלני, באתר GBIF (באנגלית) אווז מגלני באתר הרשימה האדומה של IUCN
קלאוס קלבר

קלאוס קלבר (בגרמנית: Claus Kleber; נולד ב-2 בספטמבר 1955, רויטלינגן) הוא עיתונאי גרמני. קלאוס קלבר נולד ברויטלינגן בשנת 1955. לאחר סיום בית הספר התחיל לעבוד כעיתונאי בעיתון בקלן. במקביל למד באוניברסיטת טיבינגן, שם הוסמך במשפטים והמשיך ללימודי תואר שלישי בארצות הברית. קלבר התחיל לעבוד במשרד עורכי דין בשטוטגרט והשלים את הדוקטורט בשנת 1986. לאחר סיום הדוקטורט הוא התחיל בקריירה עיתונאית. במשך 12 שנים הוא היה כתב בוושינגטון של ARD. בשנת 2002 הוא הועבר ללונדון. תוך מספר חודשים קלאוס קלבר עבר לערוץ מתחרה ZDF וחזר לגרמניה. הוא החל להגיש את מהדורת החדשות "Heute Journal". קלאוס קלבר ביים מספר סרטי תעודה וכתב ספרים. על עבודתו בטלוויזיה הוענקו לו מספר פרסים: פרס RIAS - ‏ 1997,1999, 2003 פרס Deutscher Fernsehpreis - ‏ 2005, 2006, 2013 פרס גרימה - 2009 (ביחד עם מריאטה סלומקה) על הגשה משותפת של תוכנית החדשות פרס Hanns-Joachim-Friedrichs - ‏ 2010 מדיה וקבצים בנושא קלאוס קלבר בוויקישיתוף קלאוס קלבר, ברשת החברתית אקס (טוויטר) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קרחון קרייצר (ארץ המלכה מוד)

קרחון קרייצר (באנגלית: Kreitzerisen) הוא קרחון ארוך בארץ המלכה מוד שבאנטארקטיקה. אורכו של הקרחון 15 קילומטרים. הקרחון זורם לכיוון צפון בין נונאטאקי טרטן והר באמס, בהרי סור רונדיין. הקרחון ממוקם בגובה של 1,549 מטרים מעל פני הים. הקרחון מופה על ידי קרטוגרפים נורווגים בשנת 1957, בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה בשנים 1947–1946. הקרחון נקרא על שמו של סגן ויליאם ר. קרייצר (William R. Kreitzer), מצי ארצות הברית, שהיה מפקד מטוס, באחד משלושת הצוותים האוויריים אשר צילמו את פני הקרקע במסגרת מבצע קפיצה לגובה. קרחון קרייצר באתר הסקר הגאולוגי של ארצות הברית קרחון קרייצר באתר הגאזט האנטארקטי המשווה SCAR של ממשלת אוסטרליה מפת אזור קרחון קרייצר גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי
אזורים גאוגרפיים של יוון

האזורים הגאוגרפיים של יוון (ביוונית: γεωγραφικά διαμερίσματα, בתרגום מילולי: המחלקות הגאוגרפיות) הם כינוי לתשעה חבלי הארץ הגאוגרפיים וההיסטוריים העיקריים של יוון. עד שנת 1987 הם שימשו בתור הבסיס לחלוקה המנהלית הרשמית של יוון. כיום עדיין החלוקה הגאוגרפית הזאת נפוצה בשימושים לא רשמיים ובשיח היומיומי. מחוזות יוון מדיה וקבצים בנושא אזורים גאוגרפיים של יוון בוויקישיתוף לדוגמה "אזורים גאוגרפיים של יוון" באתר Hello Greece
ג'וש כץ

ג'ושוע "ג'וש" כץ (באנגלית: Joshua Katz; נולד ב-29 בדצמבר 1997) הוא ג'ודוקא אוסטרלי יהודי אשר מתחרה בקטגוריית המשקל עד 60 ק"ג. הוא התחרה באולימפיאדת ריו דה ז'ניירו 2016 והודח בסיבוב השני לאחר שהפסיד לדיורבק אורוזבוייב האוזבקי. אחיו הגדול ניית'ן כץ(אנ'), גם הוא ג'ודוקא מאוסטרליה שהתחרה באולימפיאדת ריו 2016. ג'וש כץ, ברשת החברתית פייסבוק ג'וש כץ, ברשת החברתית אינסטגרם ג'וש כץ, באתר olympedia.org ג'וש כץ, באתר איגוד הג'ודו העולמי ג'וש כץ, באתר JudoInside.com פרופיל וסטטיסטיקות אודות הג'ודוקא באתר sports-reference.com https://ajn.timesofisrael.com/two-brothers-headed-rio/ מידע על הג'ודוקא באתר JudoInside. ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'וש כץ".
נקודת הבזק

נקודת הבזק בכימיה היא הטמפרטורה הנמוכה ביותר שבה נוזל הופך לאדים, ויוצר תערובת דליקה עם האוויר. על מנת להצית חומר הנמצא בנקודת ההבזק יש צורך במקור הצתה, וזאת בניגוד ל"נקודת ההתלקחות" המתארת את הטמפרטורה שבה חומר נדלק מעצמו ללא מקור הצתה חיצוני. "נקודת בעירה" מתארת את הטמפרטורה שבה החומר ממשיך לבעור גם לאחר סילוק מקור ההצתה והיא גבוהה מעט מנקודת ההבזק. בדרך כלל משתמשים במונח נקודת הבזק על מנת לתאר את תכונותיהם של דלקים נוזליים. השימוש במונח נוגע הן לדלקים מתלקחים והן לדלקים בוערים. קיימות מספר הגדרות בינלאומיות להבחנה בין הסוגים השונים של הדלקים, אולם מקובל כי נוזלים שבהם נקודת ההבזק נמוכה מ-43° צלזיוס נחשבים למתלקחים, ואלה שבהם נקודת ההבזק גבוהה יותר נחשבים כבוערים. לכל נוזל קיים "לחץ אדים" משלו התלוי בטמפרטורה. ככל שהטמפרטורה עולה כך עולה גם לחץ האדים - וכתוצאה מכך גם ריכוז אדי הנוזל הדליק באוויר. לכל נוזל דליק קיים ריכוז שונה של אדים באוויר אשר יאפשר בעירה רציפה ולפיכך נקודת ההבזק היא הטמפרטורה הנמוכה ביותר שבה יהיו מספיק אדים של נוזל דליק באוויר הניתן להצתה. ישנן שתי דרכים עיקריות למדידת נקודת ההבזק: מערכת פתוחה – בשיטה זו מוכנסת דגימת נוזל ומד טמפרטורה לכלי אשר מעל פיתחו מותקן מקור הצתה. הנוזל מתחמם ומקור ההצתה מייצר הצתה במרווחים קבועים, עד ליצירת ההבזק אשר בו נמדדת הטמפרטורה של הנוזל שבכלי. מערכת סגורה – בנויה בדומה למערכת הפתוחה אלה שבמקרה זה נאטם פתח היציאה של האדים מעל פני הנוזל. תוצאות המדידה במערכת סגורה נמוכות יותר ב-5–10 מעלות צלזיוס מאלה שנמדדו במערכת פתוחה. כיוון שקביעת נקודת ההבזק היא בעיקרה תוצאה של מדידות וניסויים ולא תוצאה של חישוב פיזיקלי תאורטי, הרי שתוצאות של מדידות בכלים שונים ובתנאים שונים יכולות להיות שונות אלה מאלה. על מנת ליצור אחידות במדידות ובתוצאותיהן, נקבעו תקנים בינלאומיים המסדירים את הכללים והתנאים שבהם יבוצעו המדידות. נקודת הבזק, באתר אנציקלופדיה בריטניקה (באנגלית)
לודוביק שאמרטין

לודוביק שאמרטין (בצרפתית: Ludovic Chammartin; נולד ב-31 בינואר 1985) הוא ג'ודוקא עבר שווייצרי אשר התחרה בקטגוריית המשקל עד 60 ק"ג, סגן אלוף אירופה (2013). הוא התחרה פעמיים במשחקים האולימפיים. באולימפיאדת לונדון 2012 הוא הודח בסיבוב השני לאחר שהפסיד לצ'וי גוואנג-היון הדרום-קוריאני ובאולימפיאדת ריו דה ז'ניירו 2016 הודח בשלב שמינית הגמר לאחר שניצח את לנין פרסיאדו האקוודורי והפסיד לדיורבק אורוזבייב האוזבקי. שאמרטין זכה במדליית כסף באליפות אירופה בבודפשט 2013 ובמדליית כסף באליפות אירופה בבאקו 2015. בשנת 2016, אחרי אולימפיאדת ריו, הוא פרש מג'ודו תחרותי. מקור: אליפות אירופה: בודפשט 2013: מדליית כסף בקטגוריית המשקל עד 60 ק"ג באקו 2015: מדליית ארד בקטגוריית המשקל עד 60 ק"ג תחרויות מהסבב העולמי (מאסטרס, גראנד סלאם, גראנד פרי): גראנד פרי הוואנה 2014: מדליית ארד מדיה וקבצים בנושא לודוביק שאמרטין בוויקישיתוף לודוביק שאמרטין, באתר olympedia.org לודוביק שאמרטין, באתר איגוד הג'ודו העולמי לודוביק שאמרטין, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside. ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו.
אדי ג'ונסון

האם התכוונתם ל... אדי ג'ונסון (כדורסלן, 1959) – שיחק בין השנים 1981–1999, בעמדת הסמול פורוורד. אדי ג'ונסון (כדורסלן, 1955) – שיחק בין השנים 1977–1987, בעמדת הקלע. אדי ג'ונסון (כדורגלן)
מנהלת ליגת העל האוקראינית בכדורגל

מנהלת ליגת העל האוקראינית בכדורגל (באוקראינית: Об'єднання професіональних футбольних клубів України «Прем'єр-ліга») הוא הארגון המנהל את ליגת העל האוקראינית בכדורגל ומארגן בשיתוף עם התאחדות הכדורגל האוקראינית את טורניר הגביע האוקראיני, הסופר קאפ האוקראיני ואליפות אוקראינה לנוער. הגוף הוקם ב-15 באפריל 2008 עם ארגונה מחדש של הליגה ששינתה את שמה מ"ליגת העל" (вища ліга) ל"פרמייר ליגה" (Прем'єр-ліга). מנהלת הליגה מארגנת את הטורנירים הבאים: ליגת העל האוקראינית בכדורגל ליגת העל האוקראינית בכדורגל לנוער (עד גיל 21) ליגת העל האוקראינית בכדורגל לנערים (עד גיל 19) הגביע האוקראיני הסופר קאפ האוקראיני בראש המנהלת עומד נשיא הנבחר בישיבה של מועצת המנהלת. לנשיא הראשון מונה ב-28 במאי 2008 ויטלי דנילוב, לשעבר נשיא מועדון הכדורגל חרקוב. דנילוב המשיך לכהן בתפקיד עד 2016. אוקראינה ויטאלי דנילוב (28 במאי 2008 — 29 בפברואר 2016) אוקראינה וולודימיר הנינסון (29 בפברואר 2016 — 6 באפריל 2018) שווייץ תומאס גרים (6 באפריל 2018 — 5 במאי 2020) אוקראינה יבהן דיקיי (5 במאי 2020 —) אתר האינטרנט הרשמי של מנהלת ליגת העל האוקראינית בכדורגל
קרחון קרייצר (ארץ הנסיכה אליזבת)

קרחון קרייצר (באנגלית: Kreitzer Glacier) הוא קרחון בארץ הנסיכה אליזבת שבאנטארקטיקה. הקרחון זורם לכיוון צפון מערב בין ראש ג'נינגס וגבעות ריינבולט, ונשפך לחלקו המזרחי של מדף הקרח אמרי. הקרחון התגלה בשנת 1952 על ידי ג'ון ה. רוסקו (John H. Roscoe) בהתבסס על תצלומי אוויר שבוצעו על ידי צי ארצות הברית במסגרת מבצע קפיצה לגובה בין השנים 1947–1946. רוסקו קרא לקרחון על שמו של סגן ויליאם ר. קרייצר (William R. Kreitzer) מצי ארצות הברית, שהיה מפגקד של אחד המטוסים ששימשו לצילום האזור במסגרת מבצע קפיצה לגובה. • Christopher Jones, Fire and Ice, P 177 קרחון קרייצר באתר הסקר הגאולוגי של ארצות הברית קרחון קרייצר באתר הגאזט האנטארקטי של ממשלת אוסטרליה קרחון קרייצר באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון קרייצר תחזית מזג אוויר עדכנית ארוכת טווח עבור קרחון קרייצר מידע גאוגרפי והיסטורי
קרחון קרייצר

האם התכוונתם ל... קרחון קרייצר (ארץ המלכה מוד) – קרחון בחוף הנסיכה ראגנהילד בארץ המלכה מוד שבאנטארקטיקה קרחון קרייצר (ארץ הנסיכה אליזבת) – קרחון הנשפך אל מדף הקרח אמרי בארץ הנסיכה אליזבת שבאנטארקטיקה
יספר לפבר

יספר לפבר (בהולנדית: Jasper Lefevere; נולד ב-13 ביולי 1988) הוא ג'ודוקא בלגי אשר מתחרה בקטגוריית המשקל עד 66 ק"ג. בספטמבר 2014, הוא זכה במדליית ארד בגראנד פרי זאגרב. הוא התחרה באולימפיאדת ריו דה ז'ניירו 2016 והודח בסיבוב הראשון לאחר שהפסיד לזנסיי סמגולוב הקזחי. מקור: תחרויות מהסבב העולמי (מאסטרס, גראנד סלאם, גראנד פרי): גראנד פרי זאגרב 2014: מדליית זהב מדיה וקבצים בנושא יספר לפבר בוויקישיתוף יספר לפבר, ברשת החברתית פייסבוק יספר לפבר, ברשת החברתית אקס (טוויטר) יספר לפבר, ברשת החברתית אינסטגרם יספר לפבר, באתר olympedia.org יספר לפבר, באתר איגוד הג'ודו העולמי יספר לפבר, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside. ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו.
התעלה מקן לים

התעלה מקן לים (בצרפתית: Canal de Caen à la Mer, בתעתיק מדויק: קנאל דה קן אה לה מר) היא תעלה מלאכותית קצרה במחוז קלבדוס, המחברת בין נמל העיר קן לעיר ויסטראם ולתעלת למאנש. התעלה זורמת מכיוון צפון-מזרח לדרום-מערב, במקביל לנהר אורן, אשר ממנה הוא מקבל מים. אורך התעלה 14 קילומטרים והיא כוללת שני תאי שיט. חפירת התעלה החלה בשנת 1837, והיא נפתחה ב-23 באוגוסט 1857, כשעומקה היה 4 מטרים בלבד. התעלה הועמקה בשנת 1920. התעלה החלה במזרח באגן סנט פיטר באזור מרכז העיר קן. התעלה מורכבת מרציפים ימיים וממזחים. עומקה הנוכחי הוא 10 מטרים ורוחבה מגיע עד כדי 200 מטר במזח קליש. אורך הרציף בבלאנוויל-סור-אורן הוא למעלה מ-600 מטר. הוא משמש כנמל הצרפתי המסחרי הרביעי לייבוא עץ אקזוטי, לרוב ממפרץ גינאה. ברציף גם טוענים ופורקים ברזל, דשן, פחם וחומרי בנייה. הנמל מייצא גם דגני בוקר המיוצרים באזור ויש לו קיבולת של 33 אלף טון. אחד משני תאי השיט בנמל ויסטראם, בפתח התעלה, מסוגל להכיל ספינות באורך העולה על 200 מטר. בבנוויל ישנו גם מפעל לייצור משאיות רנו. המפעל ממוקם מעבר לתעלה, בכיוון דרום-מזרח, בין התעלה לנהר אורן. מעבר לנהר, סמוך למפעל, נמצאת קולומל. התעלה עוברת בצד הטירה של בנוויל. גשר פגסוס המפורסם, בו התנהל קרב ב-6 ביוני 1944, חצה את התעלה ליד הכפר בנוויל, ומכאן שמו השני, גשר בנוויל. התעלה נחשבה לבעלת חשיבות טקטית ואסטרטגית בשלבי הפתיחה של הפלישה לנורמנדי, ובעלות הברית תכננו את מבצע דדסטיק להשתלטות על הגשר ועל גשר נוסף בנהר אורן. הגשר הוחלף ב-1994. קן מונדוויל (צר') ארוויל-סן-קלר (צר') קולומבל (צר') בלאנוויל-סור-אורן (צר') בנוויל (צר') ויסטראם (צר') מדיה וקבצים בנושא התעלה מקן לים בוויקישיתוף התעלה הימית של קן
יהונתן בר אילן

יהונתן בר-אילן (נולד ב-28 בספטמבר 1982) הוא במאי קולנוע, טלוויזיה, תסריטאי ומפיק ישראלי. יהונתן בר-אילן נולד וגדל בירושלים. הוא התחנך בבית הספר הגימנסיה העברית בירושלים. בין השנים 2006–2008, למד בבית הספר סם שפיגל לקולנוע ולטלוויזיה וסיים בהצטיינות יתרה. בשנת 2009, קיבל את מלגת גורדון ובמסגרתה עבד עם הבמאי והתסריטאי אבי נשר. בשנת 2010, כתב והפיק את הסרט "חתולים על סירת פדלים" המתאר את קורותיהם של תיכוניסטים ישראלים בשיט רומנטי בירקון, על מכלול הרפתקאותיהם. את הסרט ביימו נדב הולנדר ויובל מנדלסון והוא הוקרן ברחבי העולם והשתתף בפסטיבלים רבים ביניהם בקנדה (טורונטו ומונטריאול), בקולומבוס, באינדיאנה והפך לסרט פולחן. בשנת 2013, עבר בר-אילן להתגורר ולעבוד בפריז על תסריט, שמאוחר יותר הפך לסרטה של קרן בן רפאל, "אין בתולות בקריות". בשנת 2014, עם חזרתו לישראל, הוא כתב וביים את סדרת הרשת "אבי מזגנים" בהשתתפותם של מיכאל הנגבי, יוני זיכהולץ וגיא לואל וזכה איתה להצלחה. בשנת 2015, כתב וביים את סדרת הרשת "קינגים", בהשתתפותם של שלומי קוריאט, אסי ישראלוף, גיא לואל, ירון ברובינסקי ויוני זיכהולץ. הסדרה, שהועלתה באתר מאקו (mako), זכתה להצלחה חסרת תקדים. בקיץ 2016, רכשה זכיינית קשת את סדרת הרשת ועיבדה אותה לפורמט טלוויזיוני, שכלל 10 פרקים באורך מלא והייתה לסדרת הרשת הראשונה בישראל, שעובדה לסדרת טלוויזיה. באותה השנה כתב בר-אילן את העונה הראשונה של הסדרה "נעלמים" והמשיך ככותב לעונה השנייה והשלישית (– אותה גם ביים). בשנת 2017, שימש כתסריטאי העונה השנייה של הסדרה "תאג"ד". בשנת 2018, כתב וביים את הסרט "אול אין" בכיכובם של צחי הלוי, שלומי קוריאט, יעל בר זוהר, דנה פרידר, דינה סנדרסון, מאור כהן, צחי גראד, זהר שטראוס ומיכאל הנגבי. הסרט, יצא לאקרנים באפריל 2019 והתבסס על אותן הדמויות של סדרת הרשת "קינגים" במרחב אחר. באותה השנה, כתב וביים בר-אילן את הסדרה "פלמ"ח" בהפקת ניקלודיאון, עבור זכיינית YES. על בימויו בסדרה זכה בפרס הטלוויזיה לילדים ולנוער לבימוי בסדרת דרמה לצד עומר גולדמן ונועה גוסקוב. בשנת 2020, זכתה הסדרה "נעלמים" אותה כתב וביים בפרס האקדמיה לסדרת הנוער הטובה ביותר והיה מועמד לפרס התסריטאי הטוב ביותר באותה השנה. באותה שנה, זכה בר-אילן בפרס על בימוי סדרת "נעלמים 3" ובשנת 2021, זכה בשלושה פרסים על כתיבה, בימוי וסדרה, על הסדרה "פלמ"ח 1". בר-אילן מתגורר בתל אביב, הוא נשוי לפז דוידוביץ' ואב לפיטר ואלכס. יהונתן בר אילן, במסד הנתונים הקולנועיים IMDb (באנגלית) יהונתן בר אילן, אידיבי "פלמ"ח": ילדים, ההיסטוריה מרתקת, ישראל היום יהונתן בר אילן, סריטה היום הכי טוב בשנה / יהונתן בר אילן, פריזאית יהונתן בר אילן, במסד הנתונים הקולנועיים IMDb (באנגלית) אול אין + מפגש עם יונתן בר-אילן, במאי הסרט., באתר סינמטק שדרות יהונתן בר אילן, באתר אישים יהונתן בר אילן, באתר ספר הקולנוע הישראלי אורן פרסיקו ואיתמר ב"ז, הפוקר הוא רק תירוץ, באתר העין השביעית, 30 ביוני 2014 אבנר שביט‏, "התרבות שגדלתי עליה זה לאכול ספגטי עם גבינה מול 'אייס ונטורה'": ריאיון עם במאי "אול אין", באתר וואלה, 22 באפריל 2019 סדרה קומית - קשת ערוץ 2, באתר האקדמיה הישראלית לקולנוע וטלוויזיה יאיר רוה, נסיעה לשומקום: הסרט "אול אין" הוא סימון קווי מתאר של קומדיה, באתר כלכליסט, 30 באפריל 2019 חתול מפלצת (יהונתן בר אילן, גיגי בן ארצי), באתר מאקו
מיטשל רובינסון

מיטשל רובינסון (באנגלית: Mitchell Robinson; נולד ב-1 באפריל 1998) הוא כדורסלן אמריקאי המשחק בקבוצת ניו יורק ניקס מליגת ה-NBA, בעמדת הסנטר. רובינסון נולד בעיר פנסאקולה שבפלורידה, ובגיל 16 החל ללמוד ב"תיכון שלמט" אשר בשלמט, לואיזיאנה. בשנתו האחרונה בקבוצת הכדורסל של התיכון רשם ממוצעים של 25.7 נקודות, 12.6 ריבאונדים ו-6.0 חסימות למשחק, והוביל אותה לפיינל פור אליפות התיכונים של לואיזיאנה, לראשונה מזה 32 שנים. במרץ 2017 נבחר להשתתף במשחק מקדונלד'ס אול-אמריקן, ובכך הפך לבוגר הראשון של תיכון שלמט אשר זוכה לכבוד זה. ביולי 2017 נרשם רובינסון לאוניברסיטת מערב קנטקי, והתאמן עם הקבוצה במשך כשבועיים לפני נסיעה של הקבוצה לקוסטה ריקה, ממנה נעדר במפתיע. לאחר שהושעה מהקבוצה כעונש, הודיע רובינסון בספטמבר 2017 על עזיבתו את האוניברסיטה לטובת אימונים אישיים לקראת דראפט ה-NBA‏ 2018. החלטתו להירשם לדראפט ה-NBA לאחר שנה בה לא שיחק כדורסל מקצועי (בתיכון, באוניברסיטה או במועדון כדורסל) נחשבת לתקדימית, וזכתה לסיקור תקשורתי נרחב. בדראפט 2018 נלקח רובינסון בבחירה ה-36, על ידי ניו יורק ניקס. על אף ששותף לכ-20 דקות בממוצע למשחק בלבד, סיים רובינסון את עונת הרוקי שלו במקום השני ברשימת מובילי החסימות של הליגה, אחרי מיילס טרנר, עם 2.4 חסימות בממוצע למשחק. במאי 2019 נבחר לחמישיית הרוקיז השנייה של העונה. בעונה העוקבת קלע 9.7 נקודות בממוצע למשחק, והוביל את כל שחקני הליגה באחוזי קליעה מהשדה, עם 74.2%. מדיה וקבצים בנושא מיטשל רובינסון בוויקישיתוף מיטשל רובינסון, ברשת החברתית אקס (טוויטר) מיטשל רובינסון, ברשת החברתית אינסטגרם פרופיל, באתר Basketball-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN רובינסון מודיע על עזיבת האוניברסיטה, באתר bleacherreport.com,‏ 23 באוגוסט 2017 Mitchell Robinson is not a trailblazer, באתר nbcsports.com,‏ 18 בספטמבר 2017 מיטשל רובינסון: ההפתעה הנעימה, באתר hoopshabit.com,‏ 31 במאי 2019 רשימת הנבחרים בדראפט 2018, באתר basketball-reference.com רובינסון נבחר לחמישיית הרוקיז השנייה של העונה, באתר הניקס, 1 במאי 2019
הפועל הוד השרון (שחייה)

הפועל הוד השרון היא אגודת שחייה ישראלית מהוד השרון. האגודה נוסדה בשנת 2005 ומאז מנוהלת על ידי העמותה לקידום הספורט בהוד השרון. מאז התבססה בין עשר האגודות הטובות בישראל. בין השחיינים הידועים של המועדון ניתן למנות את: גל כהן גרומי, מיכל ליברמן, גל נבו, אלון שמי, נטע אלקון לב, אורין גבלן ונטע גבלן. נבחרת הנוער של האגודה (14–18) מדורגת ב־5 המקומות הראשונים בישראל. האגודה מתאמנת בבריכת גלי רון בהוד השרון. מאמני האגודה הם זוהר גלילי (ראשי), ניקיטה שקילנקו ירדן חרותי, ורוני בווה. אתר האינטרנט הרשמי של הפועל הוד השרון ערך זה הוא קצרמר בנושא ספורט בישראל. אתם מוזמנים לתרום לוויקיפדיה ולהרחיב אותו.
הפילהרמונית של שלזיה

הפילהרמונית של שלזיה (בפולנית: Filharmonia Śląska w Katowicach) היא מוסד מוזיקלי בקטוביץ, שלזיה, פולין. הפילהרמונית של שלזיה נוסדה בקטוביץ בשנת 1945. בשנת 1973 מקהלה מעורבת. לפילהרמונית של שלזיה בקטוביץ מעמד חשוב ומבוסס בחיי התרבות של איחוד הערים של שלזיה עילית. במהלך עשרות שנים, הופיעו עם התזמורת רוב המוזיקאים ידועי השם, בהם איגור אויסטרך, סביאטוסלב ריכטר ועוד. יאן ניווינסקי (1947-1945) ויטולד קרזמיינסקי (1949-1947) סטניסלב סקרובצ'בסקי (1953 - 1949) קרול סטריז'ה (1990-1953) יז'י סבובודה (1998-1990) מנהל מוזיקלי מירוסלב יאצק ביאשצ'יק ( 1998-) מנהלת כללית גראז'ינה שימבורסקה (2001) הרמן אבנדרותגרמניה קיריל קונדראשין גרמניה זובין מהטה הודו יוג'ין אורמנדי ארצות הברית גנאדי רוז'דסטוונסקי רוסיה לאופולד סטוקובסקי ארצות הברית הנריק גורצקי פולין גאורג סל ארצות הברית קארלו צקי איטליה אתר האינטרנט הרשמי של הפילהרמונית של שלזיה (באנגלית) ערך זה הוא קצרמר בנושא מוזיקה ובנושא פולין. אתם מוזמנים לתרום לוויקיפדיה ולהרחיב אותו.